Lucius Sestius Quirinalis Albinianus
Lucius Sestius Quirinalis Albinianus (natus circa annum 73 a.C.n., mortuus post annum 19 a.C.n.) fuit senator Romanus. Publius Sestius pater propter amicitiam Marci Tullii Ciceronis anno 56 a.C.n. accusatus et a Cicerone oratione "pro Sestio" defensus est. Hoc iudicio et filius adfuit; iudex fuit Lucius Cornelius Lentulus Niger. Annis 44 quaestor et proquaestor Marci Iunii Bruti fuit. Anno 43 triumviris proscriptione persecutus veniam accepit et anno 23 a.C.n. consul suffectus creatus est. Annis 22 ad usque 19 legatus Augusti provinciae Hispaniae Transdurianae fuit. Praeterea amicus Horatii poetae fuit, qui ei carmen I.4 dedicavit.